Priloga 3

**Akcijski načrt za izvajanje Strategije obvladovanja demence v Sloveniji do leta 2030**

**za obdobje 2024–2025**

**Uvod**

Vlada Republike Slovenije je sprejela Strategijo obvladovanja demence v Sloveniji do leta 2030 (v nadaljnjem besedilu: Strategija), ki se udejanja v periodičnih akcijskih načrtih. Prvi akcijski načrt opredeljuje ukrepe za vzpostavitev strokovnih podlag za implementacijo Strategije. V svoji zasnovi sledi strukturi Strategije tako, da so posamezna poglavja skladna s cilji Strategije, ki si smiselno sledijo: Spodbujanje preventivnih programov za zmanjševanje dejavnikov tveganja za demenco ter za ohranjanje in krepitev zdravja v skupnosti z različnimi pristopi do posameznih skupin in posameznikov; Diagnosticiranje zgodnjih faz nevrokognitivnih motenj, izboljšanje dostopnosti do kakovostnih, varnih in učinkovitih zdravstvenih obravnav in zdravljenja; Izboljšanje dostopnosti do ustrezne in usklajene postdiagnostične multidisciplinarne obravnave oseb z demenco, vključno z integrirano obravnavo, socialnimi storitvami, podporo družinam oziroma skrbnikom v lokalnem okolju ter dostopom do paliativne obravnave; Izboljšanje dostopnosti do ustrezne in usklajene postdiagnostične multidisciplinarne obravnave oseb z demenco, vključno z integrirano obravnavo, socialnimi storitvami, podporo družinam oziroma skrbnikom v lokalnem okolju ter dostopom do paliativne obravnave; Uporaba sodobnih informacijsko-komunikacijskih tehnologij (v nadaljnjem besedilu: IKT) za obravnavo in podporo osebam z demenco; Spoštovanje dostojanstva oseb z demenco, zmanjševanje stigme ter ozaveščanje širše družbe in strokovne javnosti za razvoj in vzpostavitev demenci prijaznih skupnosti; Izobraževanje vseh poklicnih skupin na področju obvladovanja demence; Vzpostavitev zbiranja podatkov o demenci na državni ravni; Spodbujanje sodobnih raziskav o demenci; Vzpostavitev nacionalnega centra za demenco.

Ministrstvo za zdravje ima v okviru programa za izvajanje evropske kohezijske politike v obdobju 2021–2027 v Sloveniji in izvedbenih dokumentov zagotovljena sredstva na naknadno določeni proračunski postavki. Ukrepi ministrstva na področju duševnega zdravja in demence se bodo izvajali v okviru cilja politike 4: Bolj socialna in vključujoča Evropa za izvajanje evropskega stebra socialnih pravic, prednostne naloge 7: Dolgotrajna oskrba in zdravje ter socialna vključenost in specifičnega cilja RSO4.3: Krepitev enakopravnega in pravočasnega dostopa do kakovostnih, vzdržnih in cenovno ugodnih storitev, vključno s storitvami, ki spodbujajo dostop do stanovanj in storitev oskrbe, usmerjene v posameznika, vključno s storitvami zdravstvene oskrbe; posodabljanje sistemov socialne zaščite, vključno s spodbujanjem dostopa do socialne zaščite, s posebnim poudarkom na otrocih in prikrajšanih skupinah; izboljšanje dostopnosti, tudi za invalide, učinkovitosti in odpornosti sistemov zdravstvene oskrbe in storitev dolgotrajne oskrbe. V podprogramu 200101 Podporne dejavnosti na področju dela, družine ter socialnih zadev so zagotovljena sredstva za projekt Zagotavljanje enakih možnosti, kakovostne storitve in socialne vključenosti (1630-23-0006) TIP PP ESO4.11 ‒ Enakopraven in pravočasen dostop do kakovostnih storitev ESS 21-27-V-EU (št. 763, 773, 765, 775) za izvajanje ukrepov za obvladovanje demence v višini približno 13 milijonov EUR do konca leta 2027.

Ministrstvo za solidarno prihodnost (v nadaljnjem besedilu: MSP) ima v okviru programa za izvajanje evropske kohezijske politike v obdobju 2021–2027 v Sloveniji in izvedbenih dokumentov zagotovljena predvidena sredstva na naknadno določenih proračunskih postavkah. Ukrep pod točko 7 se bo izvajal v okviru cilja politike 4: Bolj socialna in vključujoča Evropa za izvajanje evropskega stebra socialnih pravic, prednostne naloge 7: Dolgotrajna oskrba in zdravje ter socialna vključenost in specifičnega cilja RSO4.3: Krepitev enakopravnega in pravočasnega dostopa do kakovostnih, vzdržnih in cenovno ugodnih storitev, vključno s storitvami, ki spodbujajo dostop do stanovanj in storitev oskrbe, usmerjene v posameznika, vključno s storitvami zdravstvene oskrbe; posodabljanje sistemov socialne zaščite, vključno s spodbujanjem dostopa do socialne zaščite, s posebnim poudarkom na otrocih in prikrajšanih skupinah; izboljšanje dostopnosti, tudi za invalide, učinkovitosti in odpornosti sistemov zdravstvene oskrbe in storitev dolgotrajne oskrbe. Za celoten projekt za obdobje 2024‒2028 je namenjenih 3.659.000 EUR, od tega je približno 10 % sredstev namenjenih programom za osebe z demenco ESRR 21-27-V-EU: TIP PP 762 in RSO4.3. ESRR 21-27-V-SI: TIP PP 772.

Akcijski načrt za izvajanje Strategije obvladovanja demence v Sloveniji do leta 2030 za obdobje 2024–2025 opredeljuje dejavnosti v letih 2024 in 2025 ter za konkretne ukrepe določa nosilce ukrepov in sodelujoče, kazalnike, časovni okvir izvajanja ukrepa, finančni vir in pričakovane rezultate. Prvi akcijski načrt je namenjen pripravi izhodišč za izvedbo strategije. Za spremljanje in izvedbo akcijskega načrta je primarno odgovorno Ministrstvo za zdravje.

|  |  |  |  |  |  |  |
| --- | --- | --- | --- | --- | --- | --- |
| **CILJ 1** | **Spodbujanje preventivnih programov za zmanjševanje dejavnikov tveganja za demenco ter za ohranjanje in krepitev zdravja v skupnosti z različnimi pristopi do posameznih skupin in posameznikov.** | | | | | |
| **Vsebinski sklop** | 1. Ozaveščanje splošne in ciljnih populacij o zdravem načinu življenja, krepitvi zaščitnih dejavnikov in zmanjševanju dejavnikov tveganja za nastanek demence.  2. Izboljšanje pismenosti o demenci ter ustvarjanje demenci prijaznih okolij.  3. Preventivni programi na državni in lokalni ravni. | | | | | |
| **Usmeritve vsebinskega sklopa** | *- zagotoviti multidisciplinarni pristop obravnave oseb z demenco,*  *- izboljšanje pismenosti na področju demenc in ozaveščanje o skrbi za zdravo staranje.* | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni viri** | **Pričakovani rezultati** |
| 1. Priprava programa za prepoznavanje dejavnikov tveganja za demenco in načrta za vzpostavitev dejavnosti za preprečevanje krhkosti, zgodnje prepoznavanje kognitivne motnje ter preprečevanje slabšanja kognitivnega stanja. | MZ | NIJZ, primarno zdravstveno varstvo, klinike, inštituti, NVO | Izdelava programa za uvedbo preventivnih programov | 2024‒2025 | 20.000 EUR (za leto 2024 10.000 EUR, za leto 2025 10.000 EUR) PP MZ 221091 | Pravočasno odkrivanje in prepoznavanje krhkosti (spremljanje dejavnikov tveganja), spremljanje oseb v povezavi s krhkostjo |

|  |  |  |  |  |  |  |
| --- | --- | --- | --- | --- | --- | --- |
| **CILJ 2** | **Diagnosticiranje zgodnjih faz nevrokognitivnih motenj, izboljšanje dostopnosti do kakovostnih, varnih in učinkovitih zdravstvenih obravnav in zdravljenja** | | | | | |
| **Vsebinski sklop** | 1. Zagotoviti zgodnjo in pravočasno diagnostiko ter uvedbo zdravljenja, vključno z nefarmakološkimi pristopi. 2. Zagotoviti integrirane storitve in multidisciplinarno obravnavo. 3. Izboljšati in poenotiti diagnostične postopke s policentričnim pristopom na državni ravni, z mrežo spominskih centrov ter s kadrovskimi normativi za interdisciplinarno timsko obravnavo za zdravljenje in oskrbo oseb z demenco v skladu s sodobnimi kliničnimi trendi. 4. Razširiti terciarno obravnavo v primeru zahtevnih kliničnih slik z dostopom do sodobnih metod diagnostike in zdravljenja. 5. Zagotoviti kakovost, dostopnost in učinkovitost obravnave z uvedbo kazalnikov kakovosti. | | | | | |
| **Usmeritve vsebinskega sklopa** | *- zagotoviti integrirane storitve na enem mestu,*  *- zagotoviti multidisciplinarni pristop obravnave oseb z demenco,*  *- zagotoviti dostop do kakovostne obravnave in novih zdravil.* | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni viri** | **Pričakovani rezultati** |
| 1. Izdelava načrta za vzpostavitev oziroma razvoj terciarne diagnostične in terapevtske obravnave bolnikov (infrastruktura za nadgradnjo slikovne amiloidne PET), likvorske in nove serumske diagnostike biomarkerjev demence (diagnostika na državni ravni)  2. Vzpostavitev pogojev za uvedbo novih načinov zdravljenja nevrodegenerativne demence  3. Načrt za vzpostavitev infrastrukture za multidisciplinarno obravnave oseb z demenco v okviru dnevne bolnišnice | Terciarna zdravstvena ustanova | Delovna skupina MZ, strokovna združenja in posamezni strokovnjaki s področja obravnave demenc | Načrt za uvedbo popolne in zgodnje diagnostike s sodobnimi terciarnimi biomarkerji;  uvajanje novega zdravljenja v terciarnem centru  Načrt za vzpostavitev infrastrukture za multidisciplinarno obravnavo v okviru dnevne bolnišnice | 2024‒2025 | 10.000 EUR (leta 2024 ‒ 5.000 EUR, leta 2025 ‒ 5.000 EUR) PP MZ 221091 | Uvedba popolne in zgodnje diagnostike s sodobnimi terciarnimi nevrološkimi biomarkerji.  Uvedba ter spremljanje učinkovitosti in stranskih učinkov novih farmakoloških (npr. nevrološko nadzorovana terapija z biološkimi zdravili), neinvazivnih (npr. stimulacija možganov) in nefarmakoloških zdravljenj (npr. terapije z nevrofeedbacki).  Uvedba novega zdravljenja v 1‒2 terciarnih centrih, ki imata že zdaj na voljo največ diagnostičnih kapacitet.  Zdravljenja in spremljanje kognitivnih bolnikov, vzpostavitev usmerjenega strukturnega, funkcijskega slikanja ter elektrofizioloških, likvorskih in biokemičnih preiskav možganov |

|  |  |  |  |  |  |  |
| --- | --- | --- | --- | --- | --- | --- |
| **CILJ 3** | **Izboljšanje dostopnosti do ustrezne in usklajene postdiagnostične multidisciplinarne obravnave oseb z demenco, vključno z integrirano obravnavo, socialnimi storitvami, podporo družinam oziroma skrbnikom v lokalnem okolju ter dostopom do paliativne obravnave** | | | | | |
| **Vsebinski sklop** | 1. Zagotoviti kakovostno, učinkovito in celostno obravnavo oseb z demenco, prilagojeno tudi na vrsto in stadij demence. 2. Izboljšati kakovost življenja oseb z demenco in njihovih svojcev. 3. Zagotoviti dostopnost in kakovost socialnovarstvenih storitev za podporo osebam z demenco, njihovim družinam in oskrbovalcem ter krepitvijo storitev v skupnosti. 4. Širiti mrežo storitev in programov socialnovarstvenih storitev, izboljšati možnost izbire storitev ter modernizacija infrastrukture. 5. Organizirati in izvajati storitve na način, ki je uporabniku prilagojen, prijazen in do njega spoštljiv. | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni (proračunska postavka) in drugi viri** | **Pričakovani rezultati** |
| 1. Izdelava nacionalnih smernic s kazalniki kakovosti za diagnostično in terapevtsko obravnavo bolnika s kognitivno motnjo | MZ | Delovna skupina MZ, NK UKCLJ, UKCMB, UPKL, razširjeni strokovni kolegiji posameznih medicinskih strok, MSP, strokovna združenja socialnovarstvenih strok | Nacionalne smernice za diagnostično in terapevtsko obravnavo bolnika s kognitivno motnjo | 2024‒2025 | 10.000 EUR (za leto 2024 5.000 EUR, za leto 2025 5.000 EUR) PP MZ 221091 | Omogočanje povezovalne dejavnosti med družinsko medicino, nevrologijo in psihiatrijo ter uskladitev kazalnikov kakovosti na področju diagnostike in obravnave demenc, implementacija kriterijev za demenco ICHOM. Izboljšati kakovost in učinkovitost izvajanja storitev in gospodarjenja s kadrovskimi in finančnimi viri. |
| 2. Širitev mest za osebe z demenco v okviru institucionalnega varstva starejših ter izboljšanje razmer bivanja:  - zagotavljanje več mest za osebe z demenco,  - modernizacija infrastrukture ter prilagajanje potrebam oskrbe v pogojih okužb.  Prilagoditve konceptov dela in storitev institucionalnega varstva ter storitev v skupnosti osebam z demenco. | MSP | MZ, DSO/PSVZ | Število dodatnih mest za osebe z demenco;  število institucij z modernizirano infrastrukturo | 2024‒2025 | Proračun RS PP 231839 za leto 2024 13.500.000 EUR; za leto 2025 25.000.000 EUR  Opomba: približno 10 % navedenih sredstev bo namenjenih širitvi in modernizaciji mest za osebe z demenco. | Izboljšanje dostopnosti do institucionalnega varstva in izboljšanje prostorskih pogojev za kakovostno izvajanje storitev ter prilagoditev socialnovarstvenih storitev osebam z demenco. |
| 3. Razvoj novih oblik pomoči osebam z demenco ali njihovim skrbnikom:  ‒ skupnostni centri za demenco ‒ izgradnja treh skupnostnih centrov. | MSP | Izvajalci socialnovarstvenih programov in storitev, ki bodo izbrani na javnem razpisu | Število novih programov in uporabnikov  Število novih skupnostnih centrov za osebe z demenco | 2024‒2025 | Celoten projekt za obdobje projekta 2024‒2028: skupaj 3.659.000 EUR  RSO4.3.  ESRR 21-27-V-EU:  TIP PP 762 in  RSO4.3.  ESRR 21-27-V-SI: TIP PP 772  - za leto 2024:  182.950 EUR;  - za obdobje 2025‒2028: 182.950 EUR (odvisno od poteka projekta) | Povečanje izbire socialnovarstvenih storitev in izvedba pilotnega projekta skupnostnih centrov za osebe z demenco. |

|  |  |  |  |  |  |  |
| --- | --- | --- | --- | --- | --- | --- |
| **CILJ 4** | **Uporaba sodobnih informacijsko-komunikacijskih tehnologij (v nadaljnjem besedilu: IKT) za obravnavo in podporo osebam z demenco** | | | | | |
| **Vsebinski sklop** | 1. Razvoj IKT-podpore za čim bolj samostojno življenje v domačem okolju.  2. Zagotoviti pretok podatkov o zaznanem kognitivnem upadu, izvedenih diagnostičnih postopkih, zdravljenju in postdiagnostični obravnavi med zdravstvenimi sistemi in socialnovarstvenimi sistemi DO.  3. Vzpostaviti sistem obveščanja in svetovanja za podporo osebam z demenco in svojcem/oskrbovalcem. | | | | | |
| **Usmeritve vsebinskega sklopa** |  | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni (proračunska postavka) in drugi viri** | **Pričakovani rezultati** |
| 1. Programi izobraževanja oseb z demenco in njihovih svojcev za uporabo IKT kot vira informiranja in svetovanja za podporo | MZ | NIJZ, MSP, izvajalci zdravstvenega in socialnega varstva, Spominčica ‒ Alzheimer Slovenija in druge NVO | Število izvedenih programov in število udeležencev | 2024‒2025 | 20.000 EUR (za leto 2024 10.000 EUR, za leto 2025 10.000 EUR) TIP PP ESO4.11.-Enakopraven in pravočasen dostop do kakovostnih storitev ESS 21-27-V-EU (št. 763, 773, 765, 775) | Opolnomočenje oseb z demenco in njihovih svojcev za iskanje virov pomoči in podporo oziroma svetovanje z uporabo IKT. |

|  |  |  |  |  |  |  |
| --- | --- | --- | --- | --- | --- | --- |
| **CILJ 5** | **Spoštovanje dostojanstva oseb z demenco, zmanjševanje stigme ter ozaveščanje širše družbe in strokovne javnosti za razvoj in vzpostavitev demenci prijaznih skupnosti** | | | | | |
| **Vsebinski sklop** | 1. Ozaveščanje o demenci in zmanjševanje stigme.  2. Prepoznavanje, svetovanje in ukrepanje ob znakih zlorab, nasilja in zanemarjanja.  3. Opolnomočenje oseb z demenco in njihovih svojcev.  4. Zagotavljanje pravne podpore. | | | | | |
| **Usmeritve vsebinskega sklopa** | *- zagotoviti integrirane storitve na enem mestu,*  *- zagotoviti multidisciplinarni pristop obravnave oseb z demenco,*  *- varstvo človekovih pravic oseb z demenco in njihovih svojcev.* | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni (proračunska postavka) in drugi viri** | **Pričakovani rezultati** |
| 1. Izdelava programa nacionalne kampanje za ozaveščanje javnosti o demenci in zmanjševanje stigme demence | MZ | MSP, NIJZ, Spominčica ‒ Alzheimer Slovenija,  druge NVO | Program za nacionalno kampanjo | 2024‒2025 | 200.000 EUR (za leto 2024 100.000 EUR, za leto 2025 100.000 EUR) PP MZ 221091 | Z medijsko kampanjo in izobraževanjem laične javnosti je zmanjšana stigma demence, pomen zdravega načina življenja, pravočasne diagnoze ter povečanja podpore in pomoči svojcem v skupnosti |
| 2. Zagotavljanje izvajanja socialnovarstvenih programov NVO za destigmatizacijo in varstvo pravic oseb z demenco in njihovih skrbnikov. | MDDSZ | NVO, ki jim je uspelo na javnem razpisu | Število programov in število udeležencev | 2024‒2025 | Proračun ‒ sofinanciranje SV programov PP 170082 in 170083: okvirno  180.000 EUR letno | Zmanjšanje stigme v zvezi z demenco, izboljšanje kakovosti življenja oseb z demenco in njihovih svojcev ter izboljšanje dostopnosti do iskanja pomoči in storitev za obvladovanje demence |

|  |  |  |  |  |  |  |
| --- | --- | --- | --- | --- | --- | --- |
| **CILJ 6** | **Izobraževanje vseh poklicnih skupin na področju obvladovanja demence** | | | | | |
| **Vsebinski sklop** | 1. Zagotoviti ustrezna znanja vsem zaposlenim, ki prihajajo v stik z obolelimi z demenco.  2. Zagotavljanje izpopolnjevanj in usposabljanj za zaposlene izvajalce zdravstvenih in socialnovarstvenih storitev. | | | | | |
| **Usmeritve vsebinskega sklopa** | *- priprava ustreznih programov izobraževanj in izpopolnjevanj za delo z osebami z demenco,*  *- pomoč pri prepoznavanju oseb z demenco,*  *- izboljšanje komunikacije z osebami z demenco,*  *- vključevanje in izboljšanje odnosa do oseb z demenco in njihovih svojcev v lokalnem okolju.* | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni (proračunska postavka) in drugi viri** | **Pričakovani rezultati** |
| 1. Izdelava smernic za vključitev svojcev in neformalnih skrbnikov v načrtovanje in obravnavo oseb z demenco ter priprava predloga za vključitev storitve obravnave svojcev v sistem osnovnega zdravstvenega zavarovanja | MZ | Delovna skupina MZ, Razširjeni strokovni kolegiji posameznih medicinskih strok, osebe z demenco, svojci, NVO | Izdelava smernic za obravnavo svojcev  Izdelava predloga za vključitev storitve obravnave svojcev v sistem osnovnega zdravstvenega zavarovanja | 2024‒2025 | 10.000 EUR (za leto 2024 5.000 EUR, za leto 2025 5.000 EUR) PP MZ 221091 | Svojci osebe z demenco so pogosto tako obremenjeni, da brez ustrezne in pravočasne obravnave pogosto tudi sami zbolijo. Odprava pomanjkljivosti, ko se obravnava svojcev oseb z demenco ne upošteva kot upravičena zdravstvena storitev. |
| 2. Izdelava predloga za vključitev izobraževanja o demenci v dodiplomski in podiplomski študij medicine in zdravstvene nege ter socialnih ved | MZ | Svet Republike Slovenije za visoko šolstvo, Zavod za šolstvo, univerze, fakultete, strokovna združenja | Izdelava predloga za spremembo kurikula | 2024‒2025 | 20.000 EUR (za leto 2024 10.000 EUR, za leto 2025 10.000 EUR) PP MZ 221091 | Proučiti možnosti za umestitev vsebin o demencah v dodiplomske in podiplomske izobraževalne programe in priznavanje specialnih znanj (npr. dementia nurse). |

|  |  |  |  |  |  |  |
| --- | --- | --- | --- | --- | --- | --- |
| **CILJ 7** | **Vzpostavitev zbiranja podatkov o demenci na državni ravni** | | | | | |
| **Vsebinski sklop** | 1. Vzpostavitev nacionalnega registra za spremljanje incidence, prevalence, kliničnih in drugih značilnosti demenc.  2. Beležiti tako pogoste kot redke oblike demence in značilnosti v zvezi z oskrbo ter zdravili.  3. Prikaz demografskih značilnosti bolnikov, stanja in kakovosti oskrbe bolnikov po državi. | | | | | |
| **Usmeritve vsebinskega sklopa** | *- zagotoviti podatke za oceno potreb prebivalstva in evalvacijo učinkovitosti ukrepov Strategije.* | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni (proračunska postavka) in ostali viri** | **Pričakovani rezultati** |
| Izdelava načrta za vzpostavitev nacionalnega registra demence, vključno s predlogom za ureditev pravne podlage | MZ | MSP, NIJZ, izvajalci storitev osebe z demenco in njihovi svojci, NVO, lokalne skupnosti | Načrt za vzpostavitev registra za demenco | 2025 | 5.000 EUR PP MZ 221091 | Kakovostni podatki za načrtovanje storitev in programov za obvladovanje demence v različnih lokalnih okoljih in na državni ravni, vzpostavitev podlage za evalvacijo ukrepov Strategije in nabor podatkov za mednarodne primerjave. |

|  |  |  |  |  |  |  |
| --- | --- | --- | --- | --- | --- | --- |
| **CILJ 8** | **Spodbujanje sodobnih raziskav o demenci** | | | | | |
| **Vsebinski sklop** | 1. Ugotavljanje in predlog prioritetnih usmeritev na državni ravni.  2. Zagotoviti raznolikost in uravnoteženost med različnimi kategorijami raziskav na področju demence.  3. Zagotoviti koordinacijo in izboljšati pregled nad raziskovalnim delom ter predlagati/uvesti kriterije za ocenjevanje kakovosti raziskav.  4. Vzpostavitev sistema za epidemiološke študije o osebah z demenco.  5. Spodbujanje interdisciplinarnega, multicentričnega sodelovanja raziskovalcev na državni in mednarodni ravni. | | | | | |
| **Usmeritve vsebinskega sklopa** | *- koordinacija raziskav o različnih vidikih demence, vključno z njenimi vzroki, dejavniki tveganja, preprečevanjem, zdravljenjem in obvladovanjem.* | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni (proračunska postavka) in drugi viri** | **Pričakovani rezultati** |
| 1. Oblikovanje predloga prioritetnih usmeritev na državni ravni za spodbujanje raziskovalne dejavnosti | MZ | MSP, MVZI, delovna skupina MZ, inštituti, fakultete, izvajalci zdravstvenih in socialnovarstvenih storitev, strokovna združenja, posamezni strokovnjaki | Priročnik z merili za oceno raziskovalnih nalog | 2024‒2025 | 20.000 EUR (za leto 2024 10.000 EUR, za leto 2025 10.000 EUR) PP MZ 221091 | Nacionalna usmeritev za prioritetna področja raziskav bo izboljšala kakovost dela odločevalcev pri oceni raziskovalnih nalog ter omogočila bolj učinkovito rabo finančnih in kadrovskih virov. |

|  |  |  |  |  |  |  |
| --- | --- | --- | --- | --- | --- | --- |
| **CILJ 9** | **Vzpostavitev nacionalnega centra za osebe z upadom kognitivnih funkcij** | | | | | |
| **Vsebinski sklop** | 1. Spremlja razvoj stroke na področju demenc na mednarodni in državni ravni.  2. Zagotavlja učinkovito, kakovostno in gospodarno implementacijo Strategije za obvladovanje demence.  3. Zagotavlja ustrezno podporo strokovnim delavcem za obravnavo oseb z demenco.  4. Spremlja in zagotavlja izobraževanje in raziskovanje na mednarodni in državni ravni. | | | | | |
| **Usmeritve vsebinskega sklopa** | *- koordinacija med zdravstvom, socialo, izobraževanjem, raziskovanjem, etiko, ekonomijo,*  *- skrb za enakopraven dostop in uravnotežen razvoj regij v Sloveniji,*  *- načrt strateških, za državo pomembnih diagnostičnih aparatur,*  *- vzpostavitev algoritmov obravnave oseb z nevrokognitivnimi motnjami v vseh stopnjah bolezni na medicinski in socialni ravni,*  *- povezovanje z mednarodnimi združenji za krepitev kakovosti obravnave oseb z nevrokognitivnimi motnjami in vključevanje v mednarodne raziskovalne projekte,*  *- priprava načrta za (zelo verjetno) uvedbo antiamiloidnega zdravila (koordinacija medicinskih, socialnih, ekonomskih, etičnih ... vidikov),*  *- skrb za ekonomsko-finančno vzdržnost obravnave demenc.* | | | | | |
| **Ime ukrepa/dejavnosti** | **Nosilec ukrepa** | **Drugi sodelujoči** | **Kazalnik** | **Časovni okvir** | **Finančni (proračunska postavka) in drugi viri** | **Pričakovani rezultati** |
| 1. Izdelava elaborata za vzpostavitev nacionalnega centra za osebe z upadom kognitivnih funkcij in za mrežo regionalnih spominskih centrov za interdisciplinarno obravnavo | MZ | Delovna skupina MZ, MSP, strokovne institucije in združenja, osebe z demenco, svojci, NVO | Elaborat za vzpostavitev nacionalnega centra za osebe z upadom kognitivnih funkcij | 2024‒2025 | 10.000 EUR (za leto 2024 5.000 EUR, za leto 2025 5.000 EUR) PP MZ 221091 | Strokovna podlaga za vzpostavitev nove organizacijske entitete (NCD ‒ nacionalni center za demenco), ki bo zagotovil središče za izmenjavo znanja, izkušenj, idej in najboljših praks pri izboljšanju oskrbe za ljudi z demenco, tudi z vključitvijo (ne)formalnih oskrbovalcev. |